text: बिहार में एनडीए नेताओं की बड़ी प्रेस कॉन्फ्रेंस में यह ऐलान किया गया| बीजेपी प्रदेश अध्यक्ष नित्यानंद राय, जेडीयू प्रदेश अध्यक्ष बशिष्ठ नारायण सिंह, एलजेपी प्रदेश अध्यक्ष पशुपति पारस और बिहार बीजेपी प्रभारी भूपेंद्र यादव ने प्रेस कॉन्फ्रेंस को संबोधित किया| बिहार बीजेपी प्रभारी भूपेंद्र यादव ने बताया कि पूर्वी चंपारण से बीजेपी ने राधा मोहन सिंह को टिकट दिया गया है| बाल्मीकिनगर से जेडीयू के बैद्यनाथ प्रसाद, पश्चिम चंपारण से बीजेपी के संजय जायसवाल को टिकट दिया गया है| शिवहर से बीजेपी की रमादेवी, पूर्णिया से जेडीयू के संतोष कुमार, सारण से बीजेपी के राजीव प्रताप रूढ़ी, बेगूसराय से बीजेपी के गिरिराज सिंह, हाजीपुर से एलजेपी के पशुपति पारस, पटना साहिब से बीजेपी के रविशंकर प्रसाद, जमुई से एलजेपी के चिराग पासवान को टिकट दिया गया है|